stanford-oval/wikipedia huggingface dataset:
ג'וליוס מאדה ביו

ג'וליוס מאדה ביו (באנגלית: Julius Maada Wonie Bio; נולד ב-12 במאי 1964) הוא פוליטיקאי סיירה ליאוני, והנשיא הנוכחי של סיירה לאון מאז 4 באפריל 2018. הוא בריגדיר גנרל בדימוס בצבא סיירה לאון וכיהן כראש המדינה מינואר ועד מרץ 1996 – זאת במסגרת החונטה צבאית (ה-NPRC). ניצח בבחירות לנשיאות ב-2018 עם 51.8% מהקולות בבחירות שנחשבו להוגנות ושקופות.
ביו ירש את ארנסט באי קורומה כנשיא. כמנהיג האופוזיציה, ביו היה ממבקרי ממשלו של קורומה. כנשיא, ביו אף ביטל את רוב המדיניות של קודמו.
ביו היה המועמד לנשיאות SLPP בבחירות לנשיאות 2012, אך הוא קיבל 37% מהקולות כשהובס על ידי הנשיא המכהן ארנסט באי קורומה שזכה ב-58% מהקולות. כראש המדינה הצבאי, ביו העביר את המדינה תהליכי דמוקרטיזציה והעביר את השלטון למחליפו שניצח בבחירות דמוקרטיות. עם פרישתו מהצבא ב-1996, עבר ביו לארצות הברית, שם הוא קיבל מקלט מדיני, והוא לא ביקר בסיירה לאון עד 2005.
לביו יש תואר שני ביחסים בין-לאומיים מאמריקן יוניברסיטי בוושינגטון די. סי.. ביו הוא גם בוגר צוערים באקדמיה הצבאית בנגומה שבסיירה לאון. ביו הוא נוצרי קתולי. אשתו, הגברת הראשונה פאטימה ביו, היא מוסלמית.
ביוגרפיה

יוליוס מאדה ווני ביו נולד ב-12 במאי 1964 בטיהון, כפר בדרומה של סיירה לאון. זאת כשלוש שנים לאחר תחילת עצמאותה של סיירה לאון. ביו הוא הילד ה-33 (מתוך 35) שנולדו לאחד הצ'יפים המקומיים שנשא תשע נשים. ביו נקרא על שמו של סבו מצד אביו, יוליוס מאדה ווני ביו.
ביו למד את לימודיו היסודיים בכפר ובפנימייה בבו. בגיל 21 החל ללמוד באקדמיה הצבאית של הכוחות המזוינים. הוא סיים את לימודיו כשנתיים לאחר מכן, באוקטובר 1987, וקיבל דרגת קצין. הוא שירת בגבול עם גינאה על מנת להילחם בהברחות ובמיליציות. מאוחר יותר אף אומן על ידי כוחות האומות המאוחדות.
ב-16 בינואר 1996 ביו הוביל הפיכה צבאית.
לאחר פרישתו מהצבא ב-1996, עבר ביו לארצות הברית, שם קיבל תואר שני ביחסים בינלאומיים מאמריקן יוניברסיטי בוושינגטון די. סי.. הוא גם שימש כנשיא חברת הייעוץ וניהול ההשקעות International Systems Science Corporation.
ביו הפך רשמית לחבר במפלגת העם של סיירה לאון (SLPP) ב-2005. באותה השנה ניסה ביו להיבחר להנהגת המפלגה, ללא הצלחה.
בליל 31 ביולי 2011 הכריז ביו על התמודדתו לנשיאות בבחירות ב-2012 מול קורומה. בסופו של דבר ביו הפסיד וקיבל כ-37% מהקולות. כתוצאה מההפסד, הוביל ביו את האופוזיציה במדינה.
ביוגרפיה > נשיא סיירה לאון (2018–הווה)

בסופו של דבר, ביו נבחר בבחירות לנשיאות שנערכו ב-31 במרץ 2018 לאחר שקיבל 51.8% מהקולות.
בחודש הראשון שלו בתפקיד, ביו הציג תוכנית לחינוך חינם. ביו גם ביטל חלק מאגרות הרישום של הסטודנטים במוסדות הציבוריים להשכלה גבוהה. ביו ביטל גם הסכם הלוואה מהרפובליקה העממית של סין שיועד לבנות נמל תעופה במדינה. ביו
הממשל של ביו ביקר בחריפות את הממשל של ארנסט באי קורומה, ובמיוחד על השחיתות שלכאורה התקיימה בה. ההאשמות כללו גזילת מיליוני דולרים מהכנסות הממשלה (שהיו מיועדים בין השאר לקורבנות האבולה ולעניים) ומכירת נכסים לאומיים. בהוראת ביו, משרד המשפטים הקים ועדה של שופטים שתחקור לעומק את האשמות אלו.
בפברואר 2019, הנשיא ביו הכריז על מצב חירום בסיירה לאון עקב אלימות מינית רבה. הוא החמיר את העונשים על אונס ועבירות מין אחרות. מצב החירום בוטל ביוני באותה השנה. הנשיא ביו השתתף בפסגת החינוך העולמית ביולי 2021, והתגאה ביחסיו עם ראש ממשלת בריטניה בוריס ג'ונסון. במרץ 2022, הנשיא ביו ביקר בווייטנאם.
חיים אישיים

מאדה ביו הוא קתולי. אשתו של ביו, פאטימה ביו, היא מוסלמית ממוצא גמבי. ביו ופאטימה נישאו ב-2013 בלונדון בטקס מסגד שנערך במסגד ובכנסייה. לזוג יש שני ילדים שנולדו בלונדון. לביו יש עוד שלושה ילדים מנישואים קודמים, אשר נולדו בארצות הברית.
הערות שוליים

↑  Times Reporter (5 באפריל 2018). "Bio, is new Sierra Leone president". Kigali. נבדק ב-5 באפריל 2018. {{cite web}}:  (עזרה)
↑  Sierra Leone State House (5 בספטמבר 2005). "Vice President Berewa Leads SLPP". The Republic of Sierra Leone, State House Online. אורכב מ-המקור (Archived from the Original) ב-3 בינואר 2007. נבדק ב-5 באפריל 2018. {{cite web}}:  (עזרה)
↑  APA-Freetown (Sierra Leone) (16 באוקטובר 2017). "Sierra Leone: Opposition names ex junta head as standard bearer". APANews.net. נבדק ב-5 באפריל 2018. {{cite web}}:  (עזרה)
↑  Martin, Laura S.; Koroma, Simeon (30 בינואר 2020). "Taking stock one year after Sierra Leone's gender violence 'emergency'". The Conversation (באנגלית). נבדק ב-2021-03-14. {{cite web}}:  (עזרה)
↑  @PresidentBio (29 ביולי 2021). "On the margins of the Global..." (Tweet) – via Twitter. {{cite web}}:  (עזרה)
↑  "Sierra Leone's President Julius Maada Bio and Delegation Sign Agreement With Vietnam Academy of Agriculture Sciences". The State House. 20 במרץ 2022. נבדק ב-21 במרץ 2022. {{cite web}}:  (עזרה)
↑  "Sierra Leone's President Julius Maada Bio Arrives Vietnam to Discuss Bilateral Cooperation". The State House. 14 במרץ 2022. נבדק ב-21 במרץ 2022. {{cite web}}:  (עזרה)
↑  "Sierra Leone's President Julius Maada Bio Meets President Xuan Phuc, Ministries of Foreign Affairs, Agriculture, Fisheries Sign MoU". The State House. 15 במרץ 2022. נבדק ב-21 במרץ 2022. {{cite web}}:  (עזרה)
↑  "Sierra Leone's President Julius Maada Bio Shares Aspirations with Vietnamese Counterpart, Addresses Official State Dinner Marking His Visit". The State House. 15 במרץ 2022. נבדק ב-21 במרץ 2022. {{cite web}}:  (עזרה)
↑  "Catholic church clears Maada Bio for tomorrow's state wedding, but more questions and cynicism provoked". Cocorioko (באנגלית אמריקאית). 20 בפברואר 2020. נבדק ב-2021-01-14. {{cite web}}:  (עזרה)
↑  Thomas, Abdul Rashid (8 בנובמבר 2013). "Sierra Leone's presidential hopeful-weds in London". Sierra Leone Telegraph. ארכיון מ-15 באוקטובר 2017. נבדק ב-18 בינואר 2022. {{cite web}}:  (עזרה)
| --- | --- |
בקרת זהויות :  GND: 1252556861  ISNI: 0000 0005 0022 9507  LCCN: no2019051952  VIAF: 9343155566473413380004   WorldCat (עם VIAF): 9343155566473413380004 
ביו עם סגנית מזכירת החקלאות של ארצות הברית, ג'ול ה. ברונו בשנת 2021
בית ראשון במולדת
לקריאה נוספת

אורחן, א., פלגי, מ., וגץ, ש. קליטת עולים מרוסיה בקיבוצים בעיני עולים וחברי קיבוץ, חיפה: 1992.
דמיאן נ., ורוזנבאום-תמרי י. מעקב אחר הנקלטים במסלול הקליטה הישירה, שלב א', ירושלים: 1990.
טייטלבאום, ר. וצוויג, ח. עליה וקליטה של יהודי ברית המועצות, ירושלים: 1990.
מוין, ו., אורחן, ו., ופלגי מ. הקיבוץ כמסלול לקליטה ישירה של עולי חבר העמים, חיפה: 1995.
מוין, ו., אורחן, ו., ופלגי מ. תרומת הקיבוץ בקליטת עולים מחבר העמים – מחקר המשך, חיפה: 1995.
מילטברג, ד. "צעירים יהודים ולא-יהודים מהמערב בקיבוץ", בתוך: הקיבוץ 12 (1988): 98-118.
פינקל, ר.  ומרגוליס, ח.  הפוטנציאל לקליטת עולים בפריפריה ובהתיישבות, רחובות: 1991.
שור, ד. ולשם, א. עליה וקליטה של יהודי ברית המועצות לשעבר, ירושלים: 1994.
"בית ראשון במולדת", לכסיקון הקיבוץ, א. אברהמי (עורך), עמ' 50.
בריגדת מהפיכת 1920

בריגדת מהפיכת 1920 (ערבית: كتائب ثورة العشرين) היא מיליציה סונית בעיראק, הכוללת חברים מצבא עיראק המפורק מתקופת סדאם חוסיין. המיליציה השתמשה בהתקני חבלה מאולתרים והתקפות חמושות נגד כוחות ארצות הברית בעיראק.
המיליציה מגדירה את מטרתה לכונן עיראק עצמאית ומשוחררת על בסיס איסלאמי. הקבוצה פעילה מערבית לבירת עיראק בגדד באזורים אבו גרייב, חאן דארי, ופלוג'ה, ובמחוזות דיאלא נינווה ואל-אנבר.
שם המיליציה מתייחס למהפיכה כנגד השלטון הבריטי בעיראק, שפרצה בשנת 1920; המיליציה מהווה את הזרוע הצבאית של תנועת ההתנגדות האיסלאמית. סמל הקבוצה הוא מפת עיראק כשהקוראן בחלקה העליון ועליו הסיסמה "לחם בהם, ואללה יענה אותם תחת ידך". במרכז הסמל יש צורת רובה AK-47 כשדגל עיראק עליו. בין הדגל לרובה יש כיתוב "תנועת ההתנגדות האיסלאמית" ובגדול יותר "בריגדת מהפיכת 1920"
לדברי דובר צבא ארצות הברית קבוצות מקומיות לאומניות בעיראק, פועלות יחד עם צבא ארצות הברית. הארגון באמתר האינטרנט שלו טען כי אינו פועל יחד עם ארצות הברית, וכי מדובר בשקר. הדבר נאמר בהקשר למבצע הצבאי שבוצע על ידי ארצות הברית במחוז דיאלא נגד אל-קאעידה. המיליציה מאשימה את חברי חמאס עיראק, המכיל חברים ממיליצית הבריגדה שעזבו אותו לפני המבצע בדיאלא. ראש ממשלת עיראק נורי אל-מאלכי הביע חשש כי קבוצות מקומיות חמושות מהוות אופוזיציה בהתהוות, ואמר כי קבוצות אלו צריכות להיות תחת הנהגת הצבא או המשטרה.
הערות שוליים

↑  http://www.atimes.com/atimes/Middle_East/GA21Ak03.html "Kidnappings keep Iraq pot boiling"
↑  Washington Post. 25 August 2007. Retrieved 29 August 2007
↑  http://www.mcclatchydc.com/iraq/story/17302.html "Offensives elsewhere, but Baghdad remains deadliest for U.S. troops"
בריגדת חיל הרגלים הממוכן זאב הברזל

| --- | --- |
סמל הבריגדה
סמל הבריגדה
 פרטים
 מדינה:  ליטא ליטא
 שיוך:   צבא ליטא
 סוג:  בריגדה
 בסיס האם:  רוקלה
 אירועים ותאריכים
 תקופת הפעילות:  6 ביוני 1992 – הווה (32 שנים)
 נתוני היחידה
 ציוד עיקרי:  חיל רגלים ממוכן
בריגדת חיל הרגלים הממוכן זאב הברזל (בליטאית: Mechanizuotoji pėstininkų brigada „Geležinis Vilkas“) היא בריגדת חיל רגלים ממוכן של צבא ליטא.
היסטוריה

הבריגדה הוקמה ב-6 ביוני 1992. היא נקראת על שמו של "זאב הברזל" המיתולוגי שנגלה בחלומו של הדוכס גדימינאס וסימן לו את המקום עליו תוקם העיר וילנה.
הבריגדה היא היחידה הגדולה ביותר של הצבא הליטאי, והיא מהווה את תרומתה של ליטא לברית נאט"ו. הבריגדה מחולקת לשבעה גדודים אשר פזורים ברחבי ליטא. כל אחד מהגדודים נקרא על שם דמות חשובה מההיסטורי הליטאית מההיסטוריה הליטאית. גדודי הבריגדה הם:
גדוד ההוסרים הממוכן המלך מינדאוגאס
גדוד האולאנים הממוכן הדוכסית הגדולה בירוטה
גדוד הרגלים הממוכן הדוכס הגדול אלגירדאס
גדוד הרגלים הממוכן הדוכס ואידוטאס
גדוד הארטילריה הגנרל רומואלדס גיידראיטיס
גדוד הלוגיסטיקה
קבוצת הקרב של נאט"ו
ג'ון דיר 5220

| --- | --- |

John Deere 5220, שנת 2003
 מאפיינים כלליים
 יצרן:  ג'ון דיר
 שנות ייצור:  2004–2000
 הרכבה:  ארצות הברית ארצות הברית
 משקל:  4,370 ליברה (1,982.2 ק"ג לדגם הנעה 4x2)  5,630 ליברה (2,553.7 ק"ג לדגם הנעה כפולה 4x4)
 בסיס גלגלים:  2.04 מטר
 מפרט טכני
 מנוע:  3 צילינדרים 2.9 ליטר המפיק 53 כ"ס ב-2,400 סל"ד, יחס דחיסה 17.4:1, מנוע קירור מים (מנוע דיזל)
 הילוכים:  תיבת הילוכים מסונכרנת - 9 מהירויות קדימה ושתי מהירויות הפוך  תיבת הילוכים 12 מהירויות קדימה ו-12 מהירויות הפוך
ג'ון דיר 5220 (באנגלית: John Deere 5220) הוא דגם טרקטור חַקלָאִי שיוצר על ידי ג'ון דיר בין השנים 2004–2000 בארצות הברית
ממאפייני "ג'ון דיר 5220"

"ג'ון דיר 5220" הוא טרקטור חקלאי שיוצר על ידי "ג'ון דיר", המיועד לשימוש חקלאי.
לדגם מנוע 3 צילינדרים, 53 כוחות סוס (40 קילוואט) המייצר מומנט של 190 ננומטר ב-2,400 סל"ד. הדגם היה זמין בכונן גלגל קדמי דו-גלילי או מכני (4x4) ובנוסף קיבולת אחיזה אחורית של 1,500 ק"ג.
לדגם מערכת חשמל - 12 וולט.
ראו גם

ג'ון דיר מודל A
ג'ון דיר 3020
ג'ון דיר 9630
הערות שוליים

↑  "ג'ון דיר 5220" web.archive.org/web/20080705165410
↑  "ג'ון דיר 5220" everythingattachments.com/John-Deere-5220
↑  "ג'ון דיר 5220" - תמונות tractorhouse.com/listings/farm-equipment/for-sale/list/category/1110/tractors-40-hp-to-99-hp/manufacturer/john-deere/model/5220
בית ראשונים (הרצליה)

| --- | --- |

 מידע כללי
 סוג:  היסטוריה
 כתובת:  הנדיב 8, הרצליה
 מיקום:  הרצליה 
 מדינה:  ישראל 
 מנהל:  גלית שאול
 קואורדינטות:  32°10′07″N 34°50′24″E﻿ / ﻿32.168619444444°N 34.840088888889°E﻿ / 32.168619444444; 34.840088888889
 www.brishonim.org
  מפת מיקום  מפה דינמית   (למפת נתניה מוגדלת) בית ראשונים(למפת נתניה רגילה) בית ראשונים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית ראשונים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית ראשונים  he בית ראשוניםhe בית ראשוניםמפת  __ הרצליה (in English: Herzliya)  __ כפר שמריהו (in English: Kfar Shmaryahu) [‌גוש דן וסביבותיו‌]מצפון: __ רשפון (in English: Rishpon) (מועצה אזורית חוף השרון (in English: Hof HaSharon Regional Council)) מצפון-מזרח: __ רעננה (in English: Ra'anana) ממזרח: __ גבעת ח"ן (in English: Givat Hen) (מועצה אזורית דרום השרון (in English: Drom HaSharon Regional Council)), __ הוד השרון (in English: Hod HaSharon) מדרום: __ רמת השרון (in English: Ramat HaSharon), __ גליל ים (in English: Glil Yam) (מועצה אזורית חוף השרון), __ תל אביב-יפו (in English: Tel Aviv) tabBackground:;tabBorder:#aaa;defaultTab:0;
 
בית ראשונים - מוזיאון לתולדות הרצליה הוא מוזיאון בהרצליה המנציח את שנותיה הראשונות של העיר, שהוקמה בשנת 1924. המוזיאון הוקם ב-1988.
המוזיאון

במוזיאון חדרי תצוגה וכן סרט ושקופיות המציגים את ימי העיר הראשונים. מוטיב חוזר בתצוגות המוזיאון הוא דמותו של בנימין זאב הרצל, על שמו קרויה הרצליה, ובין היתר מוצג במרפסת המוזיאון פסלו של הרצל, השואב השראה מתצלומו המפורסם שבו הוא משקיף ממרפסת מלון שלושת המלכים, אל העיר בזל. המוזיאון כולל ארכיון ממוחשב לתיעוד קורות העיר, המתוחזק על ידי מתנדבים תושבי הרצליה. דני גדלין, אספן כלים עתיקים, שתרם למוזיאון פריטים מאוספיו האישיים בשנת 2005, משמש כמדריך בהתנדבות בבית ראשונים.
המוזיאון הוקם בביתם של אנשי העלייה השנייה, האחים שרה וברוך צ'יזיק, שנתרם לעיריית הרצליה. במתחם נטוע גן בוטני הסובב את מבנה המוזיאון, ובו עצים שהביא ארצה אבי משפחת צ'יזיק, שהיה אגרונום. המקום כולל גם מבנה אודיטוריום, בו ניתנות הרצאות. בגינת המתחם מתקיימות פעילויות ספורט ותרבות וכן אירועים אחרים.
המוזיאון מקיים סיורים סדירים לתלמידי העיר במסגרת תוכנית הלימודים "היישוב שלי".
הערות שוליים

↑  אתר בית ראשונים - סיורים מודרכים
↑  אודות המוזיאון, באתר בית ראשונים הרצליה
| --- | --- |
בקרת זהויות :  NLI: 987007309542505171  LCCN: no2011009148   WorldCat (עם LCCN): no2011-009148 
פסל הרצל בבית ראשונים, המנציח את תצלומו משקיף ממרפסת מלון "שלושת המלכים" בבזל
בריגדת המבצעים המיוחדים של הז'נדרמריה

| --- | --- |
סמל הבריגדה
סמל הבריגדה
 פרטים
 מדינה:  רומניה רומניה
 שיוך:   הז'נדרמריה הרומנית
 סוג:  בריגדה
 בסיס האם:  בוקרשט
 אירועים ותאריכים
 תקופת הפעילות:  15 במרץ 2002 – הווה (22 שנים)
 נתוני היחידה
 ציוד עיקרי:  כוחות מיוחדים, ז'נדרמריה
 פיקוד
 דרגת המפקד:  קולונל
 מפקד נוכחי:  קטלין-ראזאן פאראסצ'יב
בריגדת המבצעים המיוחדים של הז'נדרמריה (ברומנית: Brigada Specială de Intervenție a Jandarmeriei או בראשי תיבות: BSIJ) היא בריגדת כוחות מיוחדים של הז'נדרמריה הרומנית.
היסטוריה

הבריגדה הוקמה ב-15 במרץ 2002 וקיבלה את הכינוי "ולאד צפש". בתחילה כללה הבריגדה שני גדודים. הגדוד ה-1 ממונה על פעולות לוחמה בטרור, הגדוד ה-2 אחראי על ניהול משברים בתחום הסדר הצבורי ואבטחת אירועים ציבוריים בסיכון גבוה. ב-2019 הוקם גדוד נוסף אשר נועד לתת מענה למשימות קטנות ונקודתיות וכולל בין היתר יחידות צלפים.
ג'ון ראטר

| --- | --- |

ג'ון ראטר
 לידה:  24 בספטמבר 1945 (בן 79) לונדון, בריטניה
 מוקד פעילות:  אנגליה 
 מקום לימודים:  קלייר קולג', בית ספר הייגייט 
 עיסוק:  מלחין, מנצח, מעבד מוזיקלי ומפיק מוזיקלי
 סוגה:  מוזיקה מודרנית
 שפה מועדפת:  אנגלית 
 כלי נגינה:  עוגב
 חברת תקליטים:  EMI קלאסיקס 
 פרסים והוקרה:  Knight Bachelor (2024)  מפקד במסדר האימפריה הבריטית 
 אתר האינטרנט האישי
 פרופיל ב-IMDb
 
ג'ון מילפורד ראטר (John Milford Rutter; נולד ב-24 בספטמבר 1945) הוא מלחין, מנצח, מעבד מוזיקלי ומפיק מוזיקלי בריטי, המתמחה בעיקר במוזיקה כנסייתית ובמוזיקה מקהלתית. בעל תואר מפקד במסדר האימפריה הבריטית.
ביוגרפיה

ג'ון ראטר נולד בלונדון בשנת 1945 ולמד בבית הספר הייגייט. את חינוכו המוזיקלי הראשוני קיבל כנער מקהלה בבית הספר, לאחר מכן למד מוזיקה באוניברסיטת קיימברידג'. כבר בעת לימודיו בקיימברידג' כתב כמה יצירות שאף הוקלטו. ראטר היה חבר במקהלה באוניברסיטת קיימברידג' ובן השנים 1975 -1979 ניהל את המקהלה והביא אותה להצלחה בינלאומית. בשנת 1981 הקים ראטר מקהלה משלו, זמרי קיימברידג', איתה הוא מקליט עד היום יצירות של מוזיקה כנסייתית, יצירות פרי עטו ויצירות נוספות.
במקביל לקריירה כמנצח מקהלה, עסק ראטר בהלחנה, בעיקר של מוזיקה דתית, זאת על אף שראטר העיד על עצמו שאיננו אדם דתי. בשנת 1974 בוצעה לראשונה הקנטטה שלו "גלוריה" וזכתה להצלחה, בשנת 1985 כתב ראטר רקוויאם שזכה גם הוא להצלחה רבה. בשנת 1990 כתב יצירה מוצלחת נוספת מגניפיקט. יצירות אלו ואחרות פרסמו את ראטר בעולם, והוא נחשב למלחין חשוב.
ראטר ערך כמה ספרים ואנתולוגיות העוסקים במוזיקה כנסייתית, בין השאר האנתולוגיה של אוניברסיטת אוקספורד למוזיקה קולית.
ביוגרפיה > הוקרה, הערכה ופרסים

ראטר נחשב למלחין חשוב ומוערך, במיוחד בארצות הברית, אך גם בבריטניה ובעולם כולו. יצירות רבות פרי עטו מבוצעות ומוקלטות והוא נחשב למנצח ומרצה מבוקש. בשנת 1988 מונה לחבר בגילדת המוזיקה הכנסייתית בבריטניה, בשנת 1996 קיבל תואר דוקטור למברת' מהארכיבישוף מקנטרברי ובשנת 2007 קיבל מהמלכה אליזבת השנייה תואר אבירות במסדר האימפריה הבריטית. בחגיגות היובל למלכה אליזבת, בשנת 2002, הושמעה הלחנתו למזמור ק"ן בתהילים בקתדרלת סנט פול בלונדון, ובשנת 2011 הלחין במיוחד יצירה שהושמעה בחתונת הנסיך ויליאם וקתרין מידלטון.
בריגדת הנסיכה איריינה

| --- | --- |
חיילי הבריגדה ב-8 במאי 1945
חיילי הבריגדה ב-8 במאי 1945
 פרטים
 כינוי:  Princess Irene Brigade, Prinses Irene Brigade 
 מדינה:  הולנד הולנד
 שיוך:   צבא הולנד
 סוג:  בריגדה
 אירועים ותאריכים
 תקופת הפעילות:  11 בינואר 1941 – 16 ביולי 1945 (4 שנים)
 מלחמות:  מלחמת העולם השנייה
 נתוני היחידה
 כוח אדם:  1,800–2,000
 עיטורים
 אביר במסדר הצבאי של וילם, דרגה 4 (3 ביולי 1945) 
 
בריגדת הנסיכה אִירֵיינֶה (בהולנדית: Prinses Irene Brigade) הייתה בריגדה הולנדית שלחמה במלחמת העולם השנייה. הבריגדה הוקמה בבריטניה על בסיס מתנדבים שנמלטו מהולנד לאחר כיבושה בידי הגרמנים וצורפו אליה חיילים ממושבות האימפריה ההולנדית. הבריגדה הייתה כפופה לממשלה ההולנדית הגולה ולחמה יחד עם בעלות הברית בחזית המערבית עד סיום המלחמה.
היסטוריה

הבריגדה הוקמה ב-11 בינואר 1941 על בסיס מתנדבים מהולנד עצמה, אך גם מבני הפזורה ההולנדית בארצות הברית, קנדה, ארגנטינה ועוד. בהמשך צורפו אל היחידה גם חיילים ממושבותיה של הולנד ברחבי העולם (במיוחד מסורינאם). מתנדבים הולנדיים רבים שובצו במסגרות אחרות, כך שהבריגדה נותרה קטנה יחסית, וגודלה מעולם לא עלה על 2,000 חיילים בכל רגע נתון. היחידה נקראה בתחילה "הלגיון ההולנדי", אולם ב-11 בפברואר 1941 שונה שמה ל"בריגדת הנסיכה איריינה", על שמה של איריינה, נסיכת הולנד. שינוי השם נעשה בהסכמת סבתה של הנסיכה, המלכה וילהלמינה.
ב-6 באוגוסט 1944 נשלחה הבריגדה לצרפת במסגרת הארמייה הקנדית הראשונה. הבריגדה מילאה חלק חשוב במבצע מרקט גארדן - ניסיון כושל של בעלות הברית להשתלט במהירות על חבל הרוהר. בשלב מסוים, חיילי הבריגדה אף נכנסו לקרב מול דיוויזיית הגרנדיר אס אס ה-34 אשר הורכבה בעיקר ממתנדבים הולנדיים. ב-31 במרץ 1945 נשלחו חלק מחיילי היחידה לארצות הברית שם הצטרפו לקורפוס הנחתים ההולנדי. את מקומם תפסו במהירות מתנדבים טריים מהאזורים ההולנדיים שזה עתה שוחררו. אחד הקרבות האחרונים של הבריגדה היה "מבצע אוראנז'", אשר במסגרתו הגנו חילי הבריגדה באומץ על העיירה הדל (Hedel) במשך שלושה ימים, מול כוח גרמני גדול בהרבה, לפני שנאלצו לסגת נסיגה טקטית.
ביורן דאהלי

ביורן דאהלי (בנורווגית: Bjørn Dæhlie נולד ב-19 ביוני 1967), גולש למרחקים נורווגי, הנחשב לאחד מהגולשים למרחקים (גולשי הקרוס-קאנטרי) הגדולים בכל הזמנים. זוכה 8 מדליות זהב אולימפיות ו-12 מדליות בסך-הכל. בנוסף, עם 9 מדליות זהב באליפויות העולם בסקי נורדי, הוא הגולש הגבר המצליח ביותר, ביחד עם פטר נורתוג. בין השנים 1992 ל-1999, הוא זכה בגביע העולם בקרוס-קאנטרי 6 פעמים, וסיים במקום השנים ב-1994 וב-1998. הוא זכה בין 1991 ל-1999 ב-29 מדליות באליפויות העולם ובאולימפיאדות, ובכך הוא גולש הקרוס-קאנטרי המצליח ביותר בכל הזמנים. במהלך התחרויות הארציות, הוא ייצג את המועדון Bjerke IL ולאחר מכן את מועדון הסקי של נאנסטד.
ילדות וראשית הקריירה

דאהלי נולד באלברום, נורווגיה, ומאוחר יותר עבר לנאנסטד, שם הוא גר עד היום. הוריו היו מורים. בצעירותו עסק דאהלי בפעילויות רבות, כמו ציד, דיג, חתירה בקיאקים, כדורגל וגלישה, והוא טען שמגוון זה אחראי להצלחתו בספורט. דאהלי רצה בתחילה להיות שחקן כדורגל, אבל בגיל 14 החל להתאמן באופן רציני בסקי נורדי משולב. בעצתו של מאמן, עבר להתאמן בקרוס-קאנטרי בגיל 16. הצלחתו לא הייתה מיידית, אך הוא השתפר בעקביות עד שהצליח להגיע לתחרויות בינלאומיות.
קריירה אתלטית

דאהלי היווה חלק מהמשלחת הנורווגית לאולימפיאדת קלגרי (1988), אך לא השתתף שם באף מרוץ, אלא הגיע כדי ללמוד מהגולשים המבוגרים יותר. הוא טען מאוחר יותר שהכישלון הנורווגי במשחקים האלה (נורווגיה יצאה ללא מדליות זהב, לראשונה בתולדותיה) היווה נקודת מפנה לספורט החורף הנורווגי, ולקרוס-קאנטרי בפרט, ובעקבותיהם החלה ההצלחה הנורווגית הגדולה.
השתתפותו הראשונה בגביע העולם הייתה בינואר 1989, כשסיים במקום ה-11 במירוץ קלאסי ל-15 ק"מ בקאבגולובו. במשך העונה, לא עלה על הפודיום אף פעם, אבל צבר מספיק נקודות כדי לסיים את העונה במקום 14 בגביע העולמי. באליפות העולם בלאהטי (1989) סיים במקום ה-11 במירוץ ל-50 ק"מ בסגנון חופשי. בדצמבר של אותה שנה, זכה במירוץ גביע העולם הראשון שלו, במירוץ קלאסי ל-15 ק"מ בסולט לייק סיטי, במה שהיווה את המירוץ הראשון של העונה החדשה, ויהיה הראשון מבין 46 ניצחונותיו ו-81 מרוצים בהם יסיים על הפודיום, שיא שאף גולש קרוס-קאנטרי גבר עוד לא התקרב אליו.
באליפות העולם בסקי נורדי בואל די פיים (1991), זכה דאהלי במדליות הראשונות שלו באליפות העולם. הוא הביס את גונד סבאן, אגדת סקי באותה תקופה, במירוץ בסגנון חופשי ל-15 ק"מ. המדליה הייתה בלתי צפויה, מכיוון שהוא היה צעיר, ועדיין יחסית לא ידוע. זו הייתה מדליית הזהב האישית הראשונה לגולש נורווגי בקורס קאנטרי מאז שאודבר ברא זכה במדליית זהב באותו מרוץ באליפות העולם באוסלו, 1982. הוא גם גלש את החלק האחרון במירוץ השליחים, והוביל את הנבחרת הנורווגית לניצחון.
קריירה אתלטית > אולימפיאדת אלברוויל (1992)

תקופת הדומיננטיות של דאהלי החלה בעונה הבאה, 1992/1991. הוא זכה בגביע העולם בפעם הראשונה, דבר שיחזור על עצמו 5 פעמים ב-7 העונות הבאות. באולימפיאדת אלברוויל (1992), זכה דאהלי ב-4 מדליות, מהן 3 זהב ו-1 כסף, ואלה היו המדליות האולימפיות הראשונות שלו. הוא זכה בזהב במירוץ המרדף בסגנון חופשי ל-15 ק"מ, במירוץ בסגנון חופשי ל-50 ק"מ, והיה חלק מנבחרת השליחים הנורווגית המנצחת. ניצחון זה של נבחרת השליחים היה מרשים במיוחד, כשהם זכו בפער של יותר מדקה וחצי. הוא זכה במדליית כסף במירוץ בסגנון קלאסי ל-30 ק"מ, וסיים רביעי במירוץ בסגנון קלאסי ל-10 ק"מ, כשבשניהם ניצח בן ארצו, וגארד אולבנג. דאהלי ואולבנג זכו יחדיו בכל חמש מדליות הזהב בקרוס-קאנטרי לגברים, כשכל אחד מהם זוכה ב-3 מדליות זהב ובמדליית כסף. לאור תוצאותיו באולימפיאדה זכה דאהלי בפרס האולימפי פרנלי, שמוענק לנורווגי בעל התוצאות הטובות ביותר באולימפיאדה.
שנה לאחר מכן, באליפות העולם בפאלון (1993), הוא זכה במירוץ המרדף ל-15 ק"מ (סגנון חופשי), במירוץ הקלאסי ל-30 ק"מ, והוביל את נבחרת השליחים הנורווגית לניצחון. בנוסף, הוא זכה במדליית ארד במירוץ הקלאסי ל-50 ק"מ, כשהוא מובס על ידי טורגני מורגן (שוודיה) והרבה בלאנד (צרפת). עם 3 מדליות זהב ומדליית ארד, היה דאהלי לגולש המעוטר ביותר של האליפות. בסוף העונה גם זכה בגביע העולם בפעם השנייה.
קריירה אתלטית > אולימפיאדת לילהאמר (1994)

באולימפיאדת לילהאמר (1994) שנערכה בנורווגיה, זכה דאהלי ב-4 מדליות, 2 מדליות זהב ו-2 מדליות כסף. במדליית זהב זכה במירוץ הקלאסי ל-10 ק"מ ובמירוץ המרדף בסגנון חופשי ל-15 ק"מ. הוא זכה בכסף במירוץ בסגנון חופשי ל-30 ק"מ, שם הובס על ידי בן ארצו, תומאס אלסגארד. מרוץ השליחים היה מרוץ צמוד בין נורווגיה לאיטליה. האיטלקים זכו בזהב לאחר שסילביו פונר הביס את דאהלי בספרינט לקו בסיום. החל מאז, אלסגארד החליף את דאהלי כגולש האחרון במירוץ השליחים (דאהלי הפך לגולש השלישי), מאחר שאלסגארד היה הספרינטר הטוב יותר.
אליפות העולם בת'אנדר ביי, קנדה (1995) הייתה חלשה יחסית עבור דאהלי. הוא השתתף בנבחרת השליחים הנורווגית הזוכה (כשליח מספר 3), אבל לא זכה באף תואר אישי. שלוש פעמים הגיע למקום השני, פעמיים כשהוא מפסיד לוולדימיר סמירנוב, אחד מיריביו הגדולים ביותר (מרוץ קלאסי ל-10 ק"מ ומירוץ קלאסי ל-30 ק"מ) ופעם אחת לסילביו פאונר (מרוץ בסגנון חופשי ל-50 ק"מ). למרות זאת, זכה דאהלי בגביע העולמי לשנת 95–1994, בפעם השלישית בקריירה. על הישגיו נבחר לספורטאי השנה בנורווגיה ל-1995.
אליפות העולם המוצלחת ביותר עבור דאהלי הייתה בטרונדהיים, ב-1997. לפני קהל ביתי נלהב הוא זכה במדליה בכל אחד מחמשת המרוצים, כשהוא מנצח במירוץ הקלאסי ל-10 ק"מ, במירוץ המרדף בסגנון חופשי ל-15 ק"מ, וביחד עם נבחרת השליחים הנורווגית. נוסף לכך, הוא זכה במדליית כסף במירוץ בסגנון חופשי ל-30 ק"מ, כשהוא מפסיד לאלכסי פרוקורורב (רוסיה) ובמדליית ארד במירוץ הקלאסי ל-50 ק"מ, בו ניצח מיקה מילילה (פינלנד). דאהלי הודה כי אליפות העולם עבורו הייתה כמו "לחוות את לילהאמר מחדש", ו"כי עבורי, זה מאוד מיוחד להתחרות בנורווגיה". בנוסף, זכה דאהלי בגביע העולם החמישי שלו בסוף העונה. על הישגיו באליפות העולם ובגביע העולם קיבל את מדליית הזהב של אפטנפוסטן.